آمریکا پرزیدنتی دونالد ترامپ، سوریه‌دکی وحشی ایچ ساواشی سونا چاتدیرمانین، ترورچولاری مغلوب ائتمنین و قاچقین‌لارین ائولرینه دؤنمه‌سینی تامین ائتمه‌نین زامانی گلدیگینی سؤیله‌دی.
آمریکا پرزیدنتی دونالد ترامپ و ناتو-نون باش کاتیبی ینس استولتنبرگ، آغ ائودکی گؤروشمه‌لری‌نین آردین‌دان بیرگه مطبوعات کونفرانسی تشکیل مطبوعات منسوب‌لاری‌نین سوال‌لارینی جوابلاندیردی.
سوریه‌دکی پروبلم‌لرین حل ائدیلمه‌سی اوچون ناتو ایله بیرلیکده ایشلری‌نین اهمیتینه ایشاره ائدن ترامپ؛
"اسدین قورخونج سیلاح‌لار ایستیفاده ائده‌رک رئاللاشدیردیغی قیرغین‌لارین قینانماسیندا ناتو عضوو اؤلکه‌لرین و موتتفیق‌لرین دستیینه میننتداریق. کیچیک و کمکه محتاج اوشاق‌لار و کؤرپه‌لرله بیرلیکده گوناه‌سیز وطنداش‌لارین قورخونج شکیلده شیمیایی سیلاح‌لارلا قتله یئتیریلمه‌سی، اینسان حیاتینا دگر وئرن بوتون میللت‌لر طرفین‌دن قطعی اولا‌راق رد ائدیلمه‌لیدیر." شکلینده دانیشدی.
اسد رژیمینه وئردیگی دستک سببین‌دن موسکوا رهبرلیگینه ده تنقیدلر اولان ترامپ؛
"بو آندا روسیا ایله هئچ ده آنلاشامیریق. اگر راضی‌لاشا بیلسک چوخ یاخشی اولاردی. یقین روسیا ایله علاقه‌لریمیز ان آشاغی سویه‌ده اولا بیلر." آچیقلاماسینی ائتدی.
کئچن هفته ایدلیب تشکیل ائدیلن شیمیایی سیلاح سالدیری‌سین‌دان روس‌لارین خبری‌نین اولوب-اولمادیغی سوالینا ترامپ، روسیانین اسد رژیمی ایله یاخین چالیشدیغینی و بو سالدیری‌دان خبرلری‌نین اولما احتیمالی‌نین یوکسک اولدوغونو ایفاده ائتدی.
بونونلا بیرلیکده قطعی ایفاده‌لر ایستیفاده دونالد ترامپ، داوام ائدن سوروشدورما‌لارا ایستیناد ائده‌رک، "نتیجه‌لری گؤرجگیک." دئدی.
داها اوّل "ناتو-نون، کؤهنه‌لمیش بیر تشکیلات" اولدوغونو دیله گتیرن ترامپ، استولتنبرگ ایله بیرگه مطبوعات کونفرانسیندا بو سؤزلرین‌دن گئری آددیم آتا‌راق، "ناتو کؤهنه‌لمیش بیر تشکیلات دئییل." ایفاده‌سینی ایستیفاده ائتدی.
ترامپ آیریجا، عضو اؤلکه‌لرین اؤدمگی مسئولیت‌لرینه آلدیغی میقدارلاری اؤدمه‌سی باره‌سینده بیر دفعه داها سسلندی.
ترامپ، میللی امنیت دانشمانی ژنرال  اچ.آر. مک مستری یاخیندا افقانیستانا یوللاجاغینی و اورا‌داکی ناتو موتتفیق عنصورلریله تروریست‌لره قارشی موباریزه مسئله‌لرینی گؤروشمه‌سینی ایستیه‌جگینی بیلدیردی.
ناتو-نون باش کاتیبی استولتنبرگ ده آمریکانین ناتو بونیه‌سینده بیر چوخ قیمت‌لی موتتفیکی‌دیر اولدوغونو و آمریکا-ناتو علاقه‌لری‌نین چوخ قیمت‌لی اولدوغونو وورغولادی.
